Dikeluarkan oleh: Lembaga Hasil Dalam Negeri Malaysia (LHDNM) SOALAN LAZIM (FAQ) SUMBANGAN TUNAI RAHMAH (STR) 2023 A. PERMOHONAN BAHARU 1. S: Bilakah pendaftaran STR akan dibuka? J: Pendaftaran STR boleh dibuat: i. Secara dalam talian mulai 01 Mac 2023 - 31 Mac 2023 ii. Secara borang kertas mulai 08 Mac 2023 - 31 Mac 2023 *Tertakluk kepada pindaan dari semasa ke semasa 2. S: Siapakah yang perlu membuat permohonan STR J: Pemohon yang perlu membuat permohonan baharu STR adalah seperti berikut: i. Pemohon yang tiada rekod dalam sistem STR; serta ii. Berpendapatan isi rumah RM5,000 dan ke bawah; atau iii. Berpendapatan RM2,500 dan ke bawah untuk individu bujang / tiada pasangan / tiada anak yang menepati syarat kelayakan. Pemohon yang perlu membuat kemas kini permohonan STR adalah seperti berikut: i. Tidak mengemaskini permohonan tiga tahun berturut-turut sepanjang pelaksanaan BSH 2020, BPR 2021 dan BKM 2022 ii. Penerima STR Fasa 1 yang mempunyai perubahan maklumat terkini 3. S: Bagaimanakah cara untuk saya membuat permohonan STR? J: Kaedah permohonan STR adalah seperti berikut: i. Permohonan Secara Dalam Talian a. Portal Rasmi STR LHDNM, atau b. Aplikasi Sumbangan Tunai Rahmah dengan memuat turun di Play Store / App Store pada telefon bimbit ii. Permohonan Melalui Borang Borang Permohonan STR (BK-01) boleh didapati secara percuma di: a. Portal Rasmi STR LHDNM; atau b. Pejabat LHDNM / Pejabat Satelit (PS) / Pusat Transformasi Bandar (UTC) LHDNM 1 Tarikh dikemaskini pada: 30/03/2023
Dikeluarkan oleh: Lembaga Hasil Dalam Negeri Malaysia (LHDNM) 4. S: Di manakah saya boleh menghantar Borang STR yang telah lengkap diisi? J: Anda boleh menghantar Borang STR di Pejabat LHDNM / Pejabat Satelit (PS) / Pusat Transformasi Bandar (UTC) LHDNM; Atau Penghantaran secara Pos. Namun, terhad kepada borang permohonan yang diterima sehingga tarikh akhir permohonan ke alamat seperti berikut: Peti Surat STR GPO Shah Alam 40800 Shah Alam SELANGOR Penghantaran secara faks dan e-mel adalah tidak diterima. 5. S: Apakah dokumen yang perlu dikemukakan semasa membuat permohonan STR? J: Salinan dokumen sokongan pemohon / pasangan / anak (jika berkaitan) yang perlu dikemukakan adalah seperti berikut: i. Pemohon: a. Salinan Sijil Perkahwinan yang dikeluarkan oleh Jabatan Agama Islam Negeri / JPN; atau b. Salinan Sijil Kematian pasangan yang dikeluarkan oleh JPN; atau c. Sijil Perceraian / Pembubaran Perkahwinan (asal dan salinan) yang dikeluarkan oleh Jabatan Agama Islam Negeri / JPN; atau d. Salinan Sijil Dekri Nisi / Dekri Nisi Mutlak yang dikeluarkan oleh Mahkamah e. Salinan Kad OKU yang dikeluarkan oleh Jabatan Kebajikan Masyarakat (JKM) ii. Pasangan: a. Salinan pengenalan Pasangan (MyKad / MyPR / MyKAS); atau b. Salinan Pasport / Visa / UNHCR / Pas Sempadan iii. Anak: a. Anak Kandung Salinan Sijil Lahir; dan • Salinan MyKad / MyKid b. Anak Angkat Salinan MyKad / MyKid; dan • Salinan Sijil Daftar Anak Angkat yang dikeluarkan oleh JPN Borang Serahan Dokumen Sokongan STR (BK-04) perlu dilengkapkan dan diserahkan semasa mengemukakan dokumen sokongan berkenaan ke Pejabat LHDNM ATAU boleh memuat naik ke sistem STR semasa permohonan secara dalam talian. 2 Tarikh dikemaskini pada: 30/03/2023
Dikeluarkan oleh: Lembaga Hasil Dalam Negeri Malaysia (LHDNM) 6. S: Permohonan secara dalam talian memerlukan saya mengisi maklumat akaun bank. Jika saya tidak mempunyai maklumat akaun bank, bagaimanakah saya boleh menghantar Permohonan STR? J: Anda boleh menghantar permohonan STR secara dalam talian dengan memilih Tiada Maklumat Akaun Bank. Walau bagaimanapun, anda disarankan untuk mengisi maklumat akaun bank anda bagi membolehkan pembayaran STR dibuat dengan mudah dan cepat tanpa perlu hadir ke kaunter BSN. 7. S: Permohonan secara dalam talian memerlukan saya mengisi maklumat alamat e-mel. Apakah kegunaan alamat e-mel berkenaan? J: Anda perlu mendaftarkan alamat e-mel yang sah semasa permohonan STR kerana alamat e-mel berkenaan akan digunakan untuk situasi berikut: i. Set semula akaun STR disebabkan terlupa soalan keselamatan semasa log masuk ii. Penyampaian makluman STR 8. S: Saya telah menghantar permohonan STR secara dalam talian. Walau bagaimanapun terdapat mesej peringatan yang memaklumkan supaya memuat naik dokumen sokongan atau menghantar ke Pejabat LHDNM. Bagaimanakah cara untuk saya kemukakan dokumen sokongan berkenaan ke Pejabat LHDNM? J: Anda digalakkan untuk memuat naik dokumen sokongan yang diperlukan ke Portal Rasmi STR semasa permohonan. Sekiranya anda ingin menghantar ke Pejabat LHDNM, anda perlu mengemukakan dokumen sokongan yang diperlukan dengan mengisi Borang Serahan Dokumen Sokongan STR (BK-04) yang boleh diperolehi di Pejabat LHDNM atau dimuat turun dari Portal Rasmi STR. Pastikan anda mendapat keratan Akuan Penerimaan Serahan Dokumen Sokongan berkenaan sebagai rekod penyerahan. Penghantaran secara faks dan e-mel adalah tidak diterima. 9. S: Saya telah menghantar permohonan STR. Sekiranya ada perubahan maklumat, adakah saya masih boleh membuat kemas kini permohonan? J: Ya. Kemas kini maklumat boleh dibuat sebelum tarikh tutup permohonan STR. 10. S: Saya telah menghantar Borang Permohonan STR ke Pejabat LHDNM. Adakah saya boleh mengemas kini semula permohonan secara dalam talian? J: Tidak. Kemas kini secara dalam talian tidak dibenarkan sekiranya Permohonan baharu / kemas kini yang dihantar ke Pejabat LHDNM / PS / UTC telah diproses oleh LHDNM. Oleh itu, sebarang kemas kini permohonan STR selanjutnya perlu dikemukakan ke Pejabat LHDNM / PS / UTC dengan mengisi Borang Permohonan STR (BK-01) semula. 3 Tarikh dikemaskini pada: 30/03/2023
Dikeluarkan oleh: Lembaga Hasil Dalam Negeri Malaysia (LHDNM) 11. S: Saya telah membuat permohonan STR secara dalam talian dan juga telah berjaya memuat naik semua dokumen sokongan yang diperlukan di Sistem STR. Adakah saya masih perlu kemukakan semula dokumen sokongan berkenaan ke Pejabat LHDNM? J: Tidak. Sekiranya dokumen sokongan yang diperlukan telah berjaya dimuat naik di Sistem STR semasa permohonan secara dalam talian, anda tidak perlu kemukakan semula dokumen berkenaan ke Pejabat LHDNM. 12. S: Sijil perkahwinan saya telah hilang, apakah dokumen sokongan yang boleh digunakan untuk pengesahan status perkahwinan? J: Dokumen sokongan yang boleh digunakan sebagai pembuktian status perkahwinan: i. Kad nikah; atau ii. Sijil Lahir Anak 13. S: Saya hanya mempunyai Kad Pengenalan Lama dan tidak memperbaharuinya lagi. Adakah saya boleh membuat permohonan STR? J: Anda perlu merujuk Jabatan Pendaftaran Negara (JPN) untuk mendapatkan MyKad kerana Permohonan STR mewajibkan penggunaan MyKad sahaja. Permohonan STR hanya boleh dilakukan setelah anda mempunyai MyKad. 14. S: Saya berstatus bujang tetapi mempunyai anak angkat. Adakah saya layak untuk memohon sebagai isi rumah? J: Tidak. Sekiranya anda berstatus bujang dan tidak pernah berkahwin, anda tidak layak untuk memohon kategori isi rumah. Namun, permohonan kategori Bujang boleh dibuat sekiranya memenuhi syarat kelayakan. 15. S: Sekiranya saya tidak mengisi nombor akaun bank semasa permohonan STR, bagaimanakah pembayaran akan dilakukan? J: Anda digalakkan untuk mengisi nombor akaun bank bagi pembayaran STR, agar proses pembayaran dapat diterima dengan mudah dan cepat. Sekiranya anda tidak melaporkan maklumat akaun bank, pembayaran adalah secara tunai di kaunter Bank Simpanan Nasional (BSN) dengan membawa MyKad. 16. S: Apakah jenis akaun bank yang perlu saya daftarkan ketika permohonan STR? J: Anda perlu mendaftarkan akaun bank persendirian. 4 Tarikh dikemaskini pada: 30/03/2023
Dikeluarkan oleh: Lembaga Hasil Dalam Negeri Malaysia (LHDNM) 17. S: Saya berkahwin di luar negara dan mempunyai sijil perkahwinan yang sah dari negara tersebut, adakah saya layak memohon STR kategori isi rumah dan apakah dokumen yang diperlukan? J: Tidak. Anda tidak layak memohon di bawah kategori isi rumah kecuali anda telah mendaftarkan perkahwinan dengan Jabatan Agama Islam Negeri atau Jabatan Pendaftaran Negara (JPN). Namun sekiranya anda mempunyai anak, anda layak memohon STR dengan mengemukakan Sijil Lahir Anak yang berdaftar di JPN sebagai bukti perkahwinan. 18. S: Anak saya berumur 20 tahun dan dikategorikan sebagai OKU kerana mengalami kemalangan pada tahun ini. Bolehkah saya kemas kini maklumat anak saya dalam permohonan STR? J: Anak berkenaan tidak layak untuk didaftarkan sebagai anak / tanggungan di bawah permohonan STR anda. Walau bagaimanapun, anak berkenaan boleh memohon STR bagi kategori Bujang sekiranya berstatus OKU dan berdaftar dengan Jabatan Kebajikan Masyarakat (JKM). 19. S: Saya berstatus ibu tunggal yang berumur 40 tahun dan mempunyai seorang anak (OKU) berumur 19 tahun. Adakah saya boleh memohon STR dengan meletakkan anak saya di permohonan STR saya? J: Tidak. Anda perlu memohon STR di bawah kategori Bujang sebagai Ibu Bapa Tunggal tiada anak / tanggungan. Ini kerana anak berkenaan boleh memohon STR berasingan bagi kategori Bujang sekiranya berstatus OKU dan berdaftar dengan Jabatan Kebajikan Masyarakat (JKM). 20. S: Saya berstatus ibu tunggal yang berumur 50 tahun dan mempunyai seorang anak (OKU) berumur 21 tahun yang masih belajar sepenuh masa. Adakah saya boleh memohon STR dengan meletakkan anak saya dalam maklumat permohonan STR saya? J: Anak berkenaan boleh didaftarkan di permohonan STR anda sekiranya menepati syarat kelayakan Anak. Sekiranya anak berkenaan tidak menepati syarat kelayakan, anda boleh memohon STR di bawah kategori Bujang sebagai ibu / bapa tunggal tiada anak / tanggungan. 21. S: Saya berstatus ibu tunggal yang berumur 40 tahun dan mempunyai seorang anak berumur 21 tahun yang masih belajar sepenuh masa. Adakah saya boleh memohon STR dengan meletakkan anak saya dalam maklumat Permohonan STR saya? J: Anak berkenaan boleh didaftarkan di permohonan STR anda sebagai anak / tanggungan sekiranya menepati syarat kelayakan Anak. Sekiranya anak berkenaan tidak menepati syarat kelayakan, anda boleh memohon STR di bawah kategori Bujang sebagai Ibu Bapa Tunggal tiada anak. 22. S: Saya bukan warganegara Malaysia. Adakah saya layak memohon STR? J: Tidak. Bantuan ini adalah untuk warganegara Malaysia yang menetap di Malaysia sahaja. 5 Tarikh dikemaskini pada: 30/03/2023
Dikeluarkan oleh: Lembaga Hasil Dalam Negeri Malaysia (LHDNM) 23. S: Saya merupakan warganegara Malaysia tetapi menetap di Singapura. Adakah saya layak memohon STR? J: Tidak. Bantuan ini adalah untuk Warganegara Malaysia yang menetap di Malaysia sahaja. B. KEMAS KINI PERMOHONAN 24. S: Saya adalah penerima STR Fasa 1. Adakah saya perlu membuat kemas kini permohonan STR sekiranya tiada sebarang perubahan maklumat? J: Sekiranya permohonan anda wujud di portal STR, anda: i. perlu mengemas kini permohonan sekiranya tidak pernah dikemas kini dalam tempoh 3 tahun berturut-turut sepanjang pelaksanaan BSH 2020, BPR 2021 dan BKM 2022 untuk elakkan permohonan tidak dipertimbang; ii. tidak perlu kemas kini permohonan sekiranya tiada sebarang perubahan maklumat Walau bagaimanapun sekiranya semakan permohonan anda tidak wujud di Portal STR, anda perlu membuat permohonan baharu. 25. S: Sekiranya saya tidak mengemas kini permohonan STR sepanjang tempoh permohonan dibuka, adakah saya layak menerima STR? J: Sekiranya anda tidak membuat kemas kini, permohonan STR anda akan diproses berdasarkan maklumat sedia ada Bantuan Keluarga Malaysia (BKM) 2022. 26. S: Saya telah menerima pembayaran STR Fasa 1 dengan status ibu / bapa tunggal dan mempunyai seorang anak. Adakah saya perlu untuk kemas kini maklumat anak berkenaan dan kemukakan dokumen sokongan? J: Sekiranya permohonan wujud di portal STR dan tiada perubahan maklumat anak yang didaftarkan, anda tidak perlu kemas kini permohonan. Ini kerana pemprosesan bagi penentuan kelayakan anak akan dibuat melalui sistem. Walau bagaimanapun, sekiranya anda mempunyai tambahan anak yang lain, kemas kini dan serahan dokumen sokongan anak yang baharu perlu dibuat. 27. S: Semasa permohonan BKM 2022 sebelum ini, saya telah kemukakan semua dokumen sokongan yang diperlukan. Adakah saya perlu kemukakan semula semasa permohonan STR? J: Sekiranya permohonan anda wujud di portal STR dan tiada perubahan maklumat, dokumen sokongan tidak perlu dikemukakan semasa pengemaskinian permohonan STR. 28. S: Saya berumur 65 tahun dan berstatus kahwin. Adakah saya perlu kemukakan sijil nikah bagi pengesahan status perkahwinan? J: Bagi pemohon STR yang berumur 60 tahun dan ke atas (warga emas), sebarang dokumen sokongan tidak perlu dikemukakan semasa permohonan STR. 6 Tarikh dikemaskini pada: 30/03/2023
Dikeluarkan oleh: Lembaga Hasil Dalam Negeri Malaysia (LHDNM) 29. S: Suami saya telah menerima STR Fasa 1 dan meninggal dunia pada bulan Februari 2023. Adakah saya boleh membuat Permohonan Baharu STR? J: Ya. Anda boleh membuat permohonan baharu STR 2023 dengan status perkahwinan yang terkini. 30. S: Suami saya telah menerima bayaran STR Fasa 1 dan meninggal dunia pada 1 Mac 2023. Adakah saya boleh membuat permohonan baharu STR? J: Tidak. Bagi penerima STR Fasa 1 yang meninggal dunia mulai 1 Mac 2023, pasangan tidak perlu membuat Permohonan Baharu STR tetapi boleh membuat kemas kini permohonan suami. 31. S: Saya telah menerima bayaran STR Fasa 1 dan pasangan saya meninggal dunia pada 1 Mac 2023. Adakah saya perlu kemas kini permohonan STR saya dengan status perkahwinan yang terkini? J: Tidak. Bagi pasangan yang meninggal mulai 1 Mac 2023 anda perlu kemas kini permohonan STR dengan mengekalkan maklumat pasangan sedia ada. 32. S: Ibu saya berstatus Ibu Bapa Tunggal telah menerima bayaran STR Fasa 1 dan meninggal dunia pada 1 Mac 2023. Adakah saya boleh kemas kini permohonan STR ibu saya? Bagi penerima berstatus ibu / bapa tunggal mempunyai anak dan meninggal mulai 1 Mac 2023, kemas kini maklumat pemohon tidak perlu dilakukan kecuali maklumat waris C. LAIN-LAIN 33. S: Bagaimanakah cara untuk saya menyemak status permohonan, mendapatkan maklumat terkini, membuat pertanyaan atau aduan berkaitan STR? J: Anda boleh menyemak status permohonan, mendapatkan maklumat terkini, membuat pertanyaan atau aduan berkaitan STR melalui saluran berikut: i. Portal Rasmi STR LHDNM, atau ii. Semakan secara Aplikasi Mobile Sumbangan Tunai Rahmah; atau Muat turun di Play Store bagi platform Android dan di Apps Store bagi platform iOS iii. Hubungi Hotline BKK LHDNM: 1-800-88-2747 iv. Hubungi Hotline MOF: 03-8882 4565 / 4566 (Waktu Operasi: 9.00 pagi - 5.00 petang) v. Hubungi Talian Pejabat LHDNM (Rujuk Portal Rasmi STR) vi. Hadir sendiri ke Pejabat LHDNM / PS / UTC. 34. S: Jika seseorang memberi maklumat palsu, apakah tindakan yang akan dikenakan? J: Seseorang boleh disabitkan kesalahan di bawah seksyen 193 Kanun Keseksaan (Akta 574) dan boleh dikenakan hukuman penjara sehingga tiga (3) tahun dan denda serta disenarai hitam oleh Kementerian Kewangan Malaysia dari menerima STR. 7 Tarikh dikemaskini pada: 30/03/2023
Dikeluarkan oleh: Lembaga Hasil Dalam Negeri Malaysia (LHDNM) 35. S: Maklumat saya telah digunakan oleh individu lain bagi tujuan permohonan STR 2023. Apakah yang perlu saya lakukan? J: Anda perlu membuat laporan polis dan kemukakan bersama salinan pengenalan (Pasangan / Anak), sijil perkahwinan / Sijil Kematian / Sijil Perceraian (jika berkaitan) ke Pejabat LHDNM untuk tindakan selanjutnya. 8 Tarikh dikemaskini pada: 30/03/2023